Αφιέρωσα τα περασμένα δυο χρόνια για να καταλάβω
πώς οι άνθρωποι επιτυγχάνουν τα όνειρα τους.
Όταν σκεφτόμαστε τα όνειρα που έχουμε,
και το αποτύπωμα που θέλουμε να αφήσουμε στο σύμπαν,
είναι εντυπωσιακό να δούμε πόσο μεγάλο κενό υπάρχει
ανάμεσα στα όνειρα που έχουμε και στα σχέδια που δεν εκπληρώνονται ποτέ.
(Γέλια)
Έτσι, ήρθα σήμερα εδώ να σας μιλήσω
για πέντε τρόπους ώστε να μην ακολουθήσετε τα όνειρα σας.
Ένα: Πιστέψτε στη στιγμιαία επιτυχία.
Γνωρίζετε την ιστορία, σωστά;
Ένας πληροφορικάριος δημιουργεί μια εφαρμογή για κινητά
και την πουλά πολύ γρήγορα για πολλά λεφτά.
Ξέρετε, μπορεί η ιστορία να ακούγεται αληθινή,
αλλά στοιχηματίζω πως δεν είναι ολοκληρωμένη.
Εάν το ψάξετε πιο βαθιά,
αυτός ο άνθρωπος έχει φτιάξει 30 εφαρμογές πιο πριν,
έχει κάνει μεταπτυχιακό πάνω στο θέμα, ή διδακτορικό.
Δουλεύει πάνω σε αυτό το θέμα για 20 χρόνια.
Αυτό είναι πραγματικά ενδιαφέρον,
Έχω μια προσωπική ιστορία στη Βραζιλία,
όπου οι άνθρωποι πιστεύουν ότι είναι στιγμιαία επιτυχία.
Προέρχομαι από μια ταπεινή οικογένεια
και δύο εβδομάδες πριν την προθεσμία λήξης των αιτήσεων στο ΜΙΤ,
ξεκίνησα τη διαδικασία της αίτησης.
Και αυτό ήταν! Πέρασα.
Οι άνθρωποι μπορεί να πιστεύουν ότι είναι μια στιγμιαία επιτυχία,
αλλά αυτό συνέβη μόνον γιατί, για τα προηγούμενα 17 χρόνια,
πήρα τη ζωή και την εκπαίδευση στα σοβαρά.
Η στιγμιαία επιτυχία είναι πάντα ένα αποτέλεσμα
όλων αυτών που έχετε κάνει στη ζωή σας μέχρι εκείνο το σημείο.
Δύο: Πιστέψτε ότι κάποιος άλλος έχει τις απαντήσεις για εσάς.
Διαρκώς οι άνθρωποι θέλουν να βοηθούν, σωστά;
Όλες οι κατηγορίες των ανθρώπων: η οικογένεια, οι φίλοι, οι συνεργάτες,
όλοι έχουν άποψη για το ποιο μονοπάτι πρέπει να ακολουθήσετε:
«Να σου πω, διάλεξε αυτό τον δρόμο».
Αλλά κάθε φορά παίρνετε αυτό τον δρόμο,
υπάρχουν και άλλοι δρόμοι που θα πρέπει επίσης να διαλέξετε.
Και πρέπει να πάρετε αυτές τις αποφάσεις μόνοι σας.
Κανένας άλλος δεν έχει τις τέλειες απαντήσεις για τη δική σας ζωή.
Θα χρειαστεί να συνεχίσετε να παίρνετε αυτές τις αποφάσεις, σωστά;
Αυτά τα μονοπάτια είναι άπειρα και θα χτυπήσετε το κεφάλι σας,
και αυτό είναι μέρος της διαδικασίας.
Τρία: είναι πολύ λεπτό θέμα αλλά πολύ σημαντικό:
Αποφασίστε να επαναπαυθείτε όταν η ανάπτυξη είναι εγγυημένη.
Όταν η ζωή σας πηγαίνει τέλεια,
έχετε φτιάξει μια τέλεια ομάδα,
έχετε αυξήσει το εισόδημά σας και όλα είναι τακτοποιημένα
είναι ώρα να επαναπαυθείτε.
Όταν έβγαλα το πρώτο μου βιβλίο,
δούλεψα πολύ, πολύ σκληρά για να το κάνω γνωστό παντού στη Βραζιλία.
Πάνω από 3 εκατομμύρια άνθρωποι το κατέβασαν,
πάνω από 50.000 άνθρωποι αγόρασαν φυσικά αντίτυπα.
Όταν έγραψα το δεύτερο μέρος, κάποιος αντίκτυπος ήταν δεδομένος.
Ακόμα και αν έκανα λίγα, οι πωλήσεις θα ήταν εντάξει.
Αλλά το εντάξει δεν είναι ποτέ εντάξει.
Όταν βρεθείς στην κορυφή,
θα πρέπει να δουλέψεις ακόμα πιο σκληρά,
στοχεύοντας μια άλλη κορυφή πιο ψηλά.
Εάν προσπαθούσα λίγο, μερικές εκατοντάδες χιλιάδες άνθρωποι, θα το είχαν διαβάσει,
και αυτό είναι ήδη υπέροχο.
Αλλά αν δουλέψω πιο σκληρά από ποτέ,
μπορώ να αυξήσω αυτόν τον αριθμό σε εκατομμύρια.
Γι' αυτό αποφάσισα, με το καινούργιο μου βιβλίο,
να πάω σε κάθε πολιτεία της Βραζιλίας
Και μπορώ να έχω ήδη έναν υψηλότερο στόχο.
Δεν υπάρχει χρόνος για να επαναπαυθείτε.
Τέταρτη συμβουλή, και είναι πολύ σημαντική:
Πιστέψτε ότι κάποιος άλλος κάνει λάθος.
Βλέπω διαρκώς ανθρώπους να λένε,
«Ναι, είχα αυτήν την τέλεια ιδέα,
αλλά κανένας επενδυτής δεν επένδυσε σε αυτή».
«Δημιούργησα αυτό το τέλειο προϊόν,
αλλά η αγορά πάει χάλια και οι πωλήσεις δεν πήγαν καλά».
Ή, «Δεν μπορώ να βρω κάποιον ταλαντούχο,
η ομάδα μου είναι πιο χαμηλή των προσδοκιών μου».
Εάν έχετε όνειρα,
είναι δική σας ευθύνη να τα πραγματοποιήσετε.
Ναι, μπορεί να είναι δύσκολο να βρείτε το ταλέντο.
Ναι, η αγορά να μην πηγαίνει καλά.
Αλλά εάν κανείς δεν επένδυσε στην ιδέα σας,
εάν κανένας δεν αγόρασε το προϊόν σας,
τότε υπάρχει κάτι σίγουρα, το οποίο είναι δικό σας λάθος.
(Γέλια)
Σίγουρα.
Πρέπει να πάρετε τα όνειρά σας και τα κάνετε πραγματικότητα.
Κανένας δεν πέτυχε τους στόχους του μόνος του.
Αλλά αν δεν τα κάνετε πραγματικότητα, είναι δικό σας λάθος και κανενός άλλου.
Να είστε υπεύθυνοι για τα όνειρά σας.
Μία τελευταία συμβουλή, επίσης πολύ σημαντική:
Πίστεψε ότι το μόνο πράγμα που έχει σημασία είναι τα ίδια τα όνειρα.
Κάποτε είδα μια διαφήμιση, στην οποία ήταν πολλοί φίλοι,
και πήγαιναν σε ένα βουνό, ήταν πολύ ψηλό βουνό,
και χρειαζόταν μεγάλη προσπάθεια.
Βλέπατε ότι ίδρωναν, ότι ήταν δύσκολο.
Ανέβαιναν και τελικά έφτασαν στην κορυφή.
Φυσικά αποφάσισαν να το γιορτάσουν, σωστά;
Θα γιορτάσω και εγώ,
«Ναι! Τα καταφέραμε, είμαστε στην κορυφή!»
Δυο δευτερόλεπτα αργότερα, ο ένας κοιτάει τον άλλο και λέει:
«Εντάξει, τώρα πάμε κάτω».
(Γέλια)
Η ζωή δεν είναι ποτέ για τους στόχους καθαυτούς.
Η ζωή είναι για το ταξίδι.
Ναι, θα πρέπει να απολαμβάνετε τους ίδιους τους στόχους,
αλλά οι άνθρωποι πιστεύουν ότι έχετε όνειρα,
και κάθε φορά που καταφέρνετε ένα από αυτά τα όνειρα,
θα είναι ένα μαγικό μέρος όπου η ευτυχία θα είναι εκεί.
Η επίτευξη ενός ονείρου είναι μια στιγμιαία αίσθηση,
η ζωή σας όχι.
Ο μόνος τρόπος για να πετύχετε όλα σας τα όνειρα
είναι να απολαμβάνετε ολοκληρωτικά κάθε βήμα από αυτό το ταξίδι.
Αυτός είναι ο καλύτερος τρόπος.
Το ταξίδι σας είναι απλό - αποτελείται από βήματα.
Κάποια βήματα θα είναι όπως πρέπει.
Μερικές φορές θα παραπατήσετε.
Εάν είναι όπως πρέπει, γιορτάστε,
γιατί μερικοί άνθρωποι περιμένουν πολύ για να γιορτάσουν.
Αν παραπατήσατε, μάθετε κάτι από αυτό.
Αν κάθε βήμα γίνεται ευκαιρία για να μάθετε ή να γιορτάσετε κάτι,
τότε σίγουρα θα απολαύσετε το ταξίδι.
Οι πέντε συμβουλές:
Πιστέψτε στη στιγμιαία επιτυχία.
Πιστέψτε ότι κάποιος άλλος έχει τις απαντήσεις για εσάς.
Αποφασίστε να επαναπαυθείτε όταν η ανάπτυξη είναι εγγυημένη.
Πιστέψτε ότι κάποιος άλλος κάνει λάθος.
Πιστέψτε ότι το μόνο πράγμα που έχει σημασία είναι τα όνειρα καθαυτά.
Πιστέψτε με, εάν τα κάνετε αυτά, θα καταστρέψετε τα όνειρα σας.
(Γέλια)
(Χειροκρότημα)
Ευχαριστώ.